Ekstremværet Sondre

Ekstremværet Sondre var et ekstremvær som rammet Norge, Sverige og Danmark den 25. januar og 26. januar 2008. Ekstremværet kom i form av et uvanlig høy vannstand kombinert med vestlig full storm. Ekstremvarslet for stormen Sondre ble det første som er utstedt i 2008.

Forløp
Meteorologisk institutt sendte  24. januar 2008 ut varsel om ekstremværet Sondre. De meldte at det fra midt på dagen 25. januar, var ventet ekstremvær med høy vannstand, i områdene Sogn og Fjordane og Møre og Romsdal. For strekningen Sognefjorden til Kristiansund ble det forventet ventet svært høy flo, fra 60–75 cm over verdiene gitt i tidevannstabellene, noe som ville være den høyeste vannstanden målt på strekningen, bare 10 cm under rekorden målt i 1993.Aftenposten: Sondre slår mot Sunnmørskysten, presentert 25. januar 2008 I Kristiansund ble det antydet at floen ville stige med 3,13 meter over angitt vannstand på sjøkartet.Nettavisen: Nå kommer ekstremværet, presentert 25. januar 2008

Sammen med en vestlig full storm, med vindstyrker på 25 og 30 meter i sekundetNettavisen: Sondre gir ekstremvær , presentert 24. januar 2008, så medførte det at svært høye bølger ville slå inn mot land på strekningen Sognefjorden - Ålesund. Meteorologene anslo en signifikant bølgehøyde på ca. 11 m på kysten, men at bølgetoppene kunne bli atskillig høyere.Yr: Ekstremværet Sondre treffer Vestlandet , presentert 24. januar 2008 Det var ventet høyere bølger på åpent hav, helt opp til 25 meter.Dagbladet: Livsfarlig storm på Vestlandet, presentert 25. januar 2008

I fjellet i Sør-Norge blåste det liten til full storm, og det ble varslet kraftige snøbyger i vest. NGI varslet også stor snøskredfare i vestlige fjellstrøk.Tv2: Full storm klokken 13 , presentert 25. januar 2008

Skader og konsekvenser
Høyvannet gikk over bryggekanten og inn i butikkene i Ålesund.VG: Det renner vann på alle kanter, presentert 25. januar 2008

En rekke ferjer i Møre og Romsdal og Hordaland ble innstilt, og flere veiforbindelser mellom Øst- og Vestlandet ble stengt som en følge av stormen.Aftenposten: Mange fjelloverganger stengt, presentert 25. januar 2008 36 personer ble sperret inne av 2 ras mellom Maristova og Borlaug, og måtte tilbringe to netter på hytter på fjellet.Dagbladet: Værfaste får ny natt på fjellet, presentert 26. januar 2008

I Sunnfjord førte flere hundre lynnedslag på få timer, kombinert med vind til strømbrudd mange steder. Rundt 1000 abonnenter fra Solund til Jølster ble strømløse.Bergens Tidende: «Sondre» traff Vestlandet, presentert 25. januar 2008 Deler av Sandsøy, Telset - Aksnes i Dalsfjorden i Volda ble også uten strøm,NRK Møre&Romsdal: Uveret skapte problem, presentert 25. januar 2008 også Sogndal Lufthamn Haukåsen ble strømløse etter at lynet slo ned.NRK Sogn og Fjordane: Uveret herjar i heile fylket, presentert 25. januar 2008

StatoilHydro reduserte på grunn av uværet bemanningen på flere oljeinstallasjoner med ca. 300 personer.Bergens Tidende: StatoilHydro sender 300 ansatte på land, presentert 23. januar 2008 Produksjonen på Oseberg-Sør-plattformen måtte stenges på grunn av stormen

Vinden rev løs reklameskiltene ved Florø stadion, slik at disse føyk rundt i lufta og skapte farlige situasjoner.NRK Sogn og Fjordane: Farlege, flygande reklameskilt, presentert 25. januar 2008

I Danmark og Sverige merktes også stormen. Storebæltsbroen ble stengt for lange og høye kjøretøyer, ved Operaen i København skal en åtte år gammel jente ha blåst på sjøen, og rundt 10 000 svenske husstander ble uten strøm fordi veltede trær dro med seg strømledningene.Dagbladet: 8-åring blåst på vannet, presentert 26. januar 2008

Se også
Liste over ekstremvær i Norge

Referanser

Eksterne lenker
 Meteorologisk institut – Ekstremvær 1994 – d.d.
 VG: Bilder fra Ekstremværet Sondre
 NRK: Bilder fra Ekstremværet Sondre

Sondre
Kategori:Hendelser i 2008